Document ID: 32002R1779

Komisijas Regula (EK) Nr. 1779/2002
(2002. gada 4. oktobris)
par valstu un teritoriju nomenklatūru Kopienas ārējās tirdzniecības statistikai un statistikai par tirdzniecību starp dalībvalstīm
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. maija Regulu (EK) Nr. 1172/95 par Kopienas un tās dalībvalstu preču tirdzniecību ar ārpuskopienas valstīm [1], kurā jaunākie grozījumi izdarīti ar Regulu (EK) Nr. 374/98 [2], un jo īpaši tās 9. pantu,
tā kā:
(1) Saskaņā ar 9. pantu Regulā (EK) Nr. 1172/95 Komisija atbild par valstu un teritoriju nomenklatūras ieviešanu.
(2) Nomenklatūras versija, kas ir spēkā no 2002. gada 1. janvāra, ir noteikta Komisijas Regulas (EK) Nr. 2020/2001 [3] pielikumā.
(3) Valstu un teritoriju alfabētiskās kodēšanas pamatā ir spēkā esošais ISO divburtu standarts, ciktāl tas ir saderīgs ar Kopienas tiesību aktu prasībām. Turklāt ir vēlams pārejas periods, lai dalībvalstis varētu pielāgoties izdarītajiem grozījumiem. Vienkāršošanas dēļ ir būtiski, lai šis pārejas periods beigtos, kad spēkā stājas noteikumi, kas pārskata vienotā administratīvā dokumenta noteikumus.
(4) Šajā regulā paredzētie pasākumi ir saskaņā ar Preču tirdzniecības ar ārpuskopienas valstīm statistikas komitejas atzinumu,
IR PIEŅĒMUSI ŠO REGULU.
1. pants
Valstu un teritoriju nomenklatūras redakcija Kopienas ārējās tirdzniecības statistikai un statistikai par tirdzniecību starp dalībvalstīm, kas ir spēkā no 2003. gada 1. janvāra, ir noteikta šīs regulas pielikumā.
2. pants
Šī regula stājas spēkā 2003. gada 1. janvārī.
Tomēr dalībvalstis var izmantot trīsciparu kodus, kas doti arī šīs regulas pielikumā, līdz stājas spēkā noteikumi, ar kuriem pārskata 37. un 38. pielikumu Komisijas Regulai (EEK) Nr. 2454/93 [4].
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 4. oktobrī

Labels: 18
3
19
5